alexandrainst/scandi-wiki huggingface dataset:
Ni Liv (band)

Ni Liv er et countryrock-band fra Bø og Midt-Telemark. Musikken beveger seg i og rundt sjangrene americana, countryrock, Roots og folkrock. Gruppa spiller originale låter med tekster på Telemarks-dialekt. De har siden starten i 2003 spilt over 300 konserter rundt i Norge og gitt ut 6 album. Plata Langhelg fra 2011, blei nominert til Spellemannprisen i countryklassa.

Historie 
I 2003, 2004 og 2005 spilte bandet mest som trio. Men det hendte Terje Meisingset var med på tangenter og trekkspel. Flest konserter hadde de i Telemark. Bandet varma opp for Hellbillies på Notodden i 2003, og i 2004 reiste det på en ukes turné langs Helgelandskysten. I 2005 spilte det før Åge Aleksandersen på Rootsfestivalen i Brønnøysund, for første gang på Countryfestivalen i Seljord, på den da nystarta Kartfestivalen på Gvarv, og på Handelsstevnet i Skien.

    
Høsten 2005 skrev bandet under en artistavtale med Warner Music Norway, og i januar 2006 utkom bandets første album, hvor bandet opptrådte som Bygdabilly Band.

Høsten 2006 bytta bandet navn fra Bygdabilly Band til Ni Liv. Det blei arrangert en navnekonkurranse i NRK Telemarksendinga og på bandets hjemmeside.
Plata Telemarkana utkom i 2007 og nådde Norsktoppen og VG-lista Topp 40 med en 39.-plass i august samme år.

Telemarkana er også navnet på Ni Livs eget plateselskap, Telemarkana Records, som ble oppretta i forkant av utgivelsen av albumet Sjumilsteg i 2008. Bandet bestemte seg for å si opp avtala med Warner.

Etter Sjumilsteg slutta Ken-Børre Langås i bandet, og Knut Olav Sandvik fra Ulefoss blei med på bass.

Høsten 2009 gikk bandet i studio for å spille inn albumet Hallingspark.
  
I 2010 blei bandet til en fast kvintett, nå med rockegitaristen Jan Birger Akerhaugen, slik at besetningen besto av to el-gitarer, orgel/piano, bass og trommer. På mange låter bytter el-gitarer plass med banjo, fele, barryton-gitar og/eller akustisk gitar.

Medlemmer
Jon Solberg – vokal, el-gitar, ak-gitar, fele
Eivind Aase – trommer og vokal
Knut Olav Sandvik – bass og vokal
Terje "Meisen" Meisingset – piano, hammondorgel, trekkspill
Jan Birger "Joffe" Akerhaugen – el-gitar, ak-gitar, banjo, baryton-gitar og vokal

Tidligere medlemmer
Ken-Børre Langås – bass 
Ole-Bjørn Talstad – piano og orgel
Olav Torgeir Kopsland – gitarer og mandolin

Faste gjestemusikere de siste årene
Anders Røine – gitarer, langeleik og munnharpe
John Trygve Bakke – munnspill og perc
Oddbjørn Aase - trekkspill, tangenter og gitar
Trond Villa - fele
Kjetil Kaarstein - gitarer og mandolin
Tore Bruvoll - gitarer og dobro

Diskografi

Album

EP

Singel

Eksterne lenker 
 
 Ni Liv på Facebook

Norske countryband
Band etablert i 2003
2003 i Norge
Fred Stolle

Frederick Sydney Stolle (født 8. oktober 1938 i Hornsbury) er en tidligere profesjonell australsk tennisspiller. 

Stolle var på 1960-tallet en av verdens beste tennisspillere og i 1964 og 1966 var han nummer to på rankingen over amatører. Han ble profesjonell tennisspiller i 1967. Han var mest fremgangsrik i double og han vant 15 Grand Slam-titler i double- og mixed-doubleturneringer sammen med Bob Hewitt, Roy Emerson, Ken Rosewall, Margaret Smith Court og Lesley Turner Bowrey.

Stolle var også en flink singlespiller og vant Franske mesterskapet i 1965 da han beseiret sin landsmann Tony Roche med 3-6, 6-0, 6-2, 6-3 i finalen. I 1966 kom han som useeded til finale i Amerikanske mesterskapet og han vant sin andre GS-tittel i single gjennom å vinne over John Newcombe med 4-6, 12-10, 6-3, 6-4.

Stolle lyktes aldri å vinne single-turneringen i Wimbledon til tross for at han var i finalen tre år på rad. I 1963 tapte han til amerikanske Chuck McKinley og i 1964 og 1965 ble det finaletapt mot Roy Emerson. Skjebnen å tape tre singlefinaler på rad i Wimbledon deler han med den tyske baronen Gottfried von Cramm og den britiske tennisspilleren Herbert Lawford.

Stolle deltok også på det australske Davis Cup-laget i 1964–66, han spilte 13 Davis Cup-kamper hvorav han vant 10.

Fred Stolle ble i 1985 opptatt i International Tennis Hall of Fame.

Grand Slam- titler 
  Australske mesterskapet/Australian Open:
 Mixed double – 1962 (sammen med Lesley Turner Bowrey) 
 Double herre – 1963 (sammen med Bob Hewitt)
 Double herre – 1964 (sammen med Bob Hewitt)
 Double herre – 1966 (sammen med Roy Emerson)
 Mixed double – 1969 (sammen med Ann Haydon Jones)

  Franske mesterskapet/French Open:
 Single herrer – 1965 (han beseiret Tony Roche med 3-6 6-0 6-2 6-3 i finalen)
 Double herrer – 1965 (sammen med Roy Emerson)
 Double herre – 1968 (sammen med Ken Rosewall)

  Wimbledon:
 Mixed double – 1961 (sammen med Lesley Turner)
 Double herre – 1962 (sammen med Bob Hewitt)
 Double herre – 1964 (sammen med Bob Hewitt)
 Mixed double – 1964 (sammen med Lesley Turner)
 Mixed double – 1969 (sammen med Ann Haydon-Jones)

  Amerikanske mesterskapet/US Open
 Double herre – 1965 (sammen med Roy Emerson)
 Single herrer – 1966 (han beseiret John Newcombe med 4-6 12-10 6-3 6-4 i finalen)
 Double herre – 1966 (sammen med Roy Emerson)
 Double herre – 1969 (sammen med Ken Rosewall)

Referanser

Eksterne lenker 
 

Australske tennisspillere
Personer fra New South Wales
Fødsler i 1938
Lagune

Lagune (fra italiensk og spansk laguna, av latin åpent område, fordypning) er grunne bukter som er blitt avstengt fra havet geologisk ved smale landtunger, gjerne av koraller som da kalles atoller, eller ved sand, gjerne ved langgrunne kyster eller ved elvedeltaer som for eksempel Nilen-deltaet og Po-deltaet.

Andre eksempler er lagunene ved Venezia, samt Wisłalagunen og Den kuriske bukten, hvor henholdsvis Wisła og Nemunas renner ut. Laguner som er skapt av elvedeltaer vil etter hvert bli fylt av  sand og slam fra elven og vil gå over til å bli et lavt og flatt landområde med en rekke elveløp gjennom, slik som ved utløpet av Mississippi ved New Orleans.

Eksterne lenker 
 

Geologi

fa:مرداب
By ved hav

«By ved hav» er en lokalpatriotisk sang om Kristiansund. Sangen går også under navnene «Bysangen» og «Kristiansund-sangen». Sangen ble skrevet av Paul Ohrvik og tonesatt av Edvard Bræin.

Eksterne lenker
 Tekst og noter til By ved hav fra hjemmesiden til Kristiansund kommune

Norske sanger
Kultur i Kristiansund
Bypatriotiske sanger
Lyefjell

Lyefjell er et tettsted i Time kommune i Rogaland. Tettstedet har  innbyggere per 1. januar , med bebyggelsen liggende opp i mot ei fjellside (Njåfjell). Lyefjell ligger omtrent seks kilometer øst for kommunesenteret Bryne. I nord og vest grenser Time til Klepp, i nordøst til Sandnes, i øst til Gjesdal og Bjerkreim og i sør til Hå.

Stedet
Feltet ble etablert på begynnelsen av 1980-tallet. Hensikten var at nybygging rundt Bryne ikke skulle gå ut over verdifullt flatt jordbruksområde. Det er kjent for å ha særdeles god utsikt over Jæren og kyststripa langs jærkysten.

Lyefjell har den korteste historien av tettstedene i Time. Først på slutten av 1970-tallet startet boligutbyggingen i dette området av kommunen. I dag er det 700 husstander på Lyefjell. Tar vi med Vestly og de nærmeste bygdene, har denne delen av Time 2900 innbyggere.

På feltet ligger barneskolen Lye skole, Lye ungdomsskole, tre større barnehager (Lyefjell barnehage, Monsanuten barnehage og Ragnastølsberget barnehaget, sammen med flere mindre familiebarnehager. I tillegg er det idrettshall, idrettsanlegg med gressbane, friidrettsanlegg, eget idrettslag, fritidsklubb, mekkeklubb, bilverksted, gatekjøkken, dagligvarebutikk og forsamlingshus.

Lyefjell blir ofte omtalt som bare Lye. Lye er også navnet på en del av det området som ligger nedenfor fjellsida.

Time prestegjeld het tidligere Lye prestegjeld og omfattet deler av Gjesdal. Forfatteren Jens Zetlitz var peronsalkapellan i Lye prestegjeld 1790-1804 og diktet mange av sine mest kjente sanger her.

Referanser

Eksterne lenker 
 https://snl.no/Lyefjell
 https://web.archive.org/web/20160816175416/http://lyeforsamlingshus.no/index.cfm?id=187835

Bosetninger i Time
Tettsteder i Rogaland
Berg studentby

Berg studentby er studentboliger i bydelen Berg i Trondheim, og drives av Studentsamskipnaden i Trondheim (SiT). Studentbyen stod ny igjen og var innflytningsklar i 2010 etter at den gamle studentbyen ble revet årsskiftet 2008/2009.

Studentbyen ligger ved siden av Lerkendal studentby, og svært nær NTNUs campus på Gløshaugen. Bussen som går mellom campus Dragvoll og campus Gløshaugen, passerer rett ved studentbyen. I tillegg ligger Bunnpris Lerkendal dagligvareforretning like ved.

Historie
Når det angår den gamle studentbyen som ble revet var de første bygningene innflytningsklare i 1956. Det var arkitekt Herman Krag som utførte oppdraget med å tegne den opprinnelige Berg studentby. Studentbyen var på slutten kjent for å være billig å bo i, på grunn av en gammel bygningsmasse. Fra årsskiftet 2008/2009 ble boligene revet til fordel for 644 nye hybelenheter fordelt på hybelleiligheter, bokollektiv og parleiligheter.

Galleri

Referanser

Eksterne lenker 
 Berg studentby (Studentsamskipnaden i Trondheim)

Utdanning i Trondheim
Studentkultur i Trondheim
Studenthjem i Norge
Lerkendal (bydel)
Advanced Access Content System

Advanced Access Content System (AACS) er en standard for innholdsdistribusjon og digital rettighetsadministrasjon, og skal sørge for å kontrollere hvem som får tilgang og for å forhindre kopiering fra neste generasjon optiske disker og DVD-er. Det hevdes likevel at slik kopiering er mulig ved å benytte programmet BackupHDDVD.

AACS Licensing Administrator (AACS LA), som utviklet AACS, er et konsortium bestående av IBM, Intel, Microsoft, Panasonic, Sony, Toshiba, The Walt Disney Company og Warner Brothers.

Eksterne lenker
 ArsTechnica article: BD+ delays AACS
 AACS homepage
 Specifications
 Whitepaper on the technology (PDF)
 Independent Security Evaluators (ISE) evaluation of AACS (PDF)
 The Authoritative Blu-ray Disc (BD) FAQ av Hugh Bennett
 The Authoritative HD DVD FAQ av Hugh Bennett
Security attacks
 SlashDot on December AACS Crack
 Heise Security article on the PrintScreen Security Hole
 YouTube Video of AACS Crack

Digital rettighetsadministrasjon
French Open 1974

French Open er en Grand Slam-turnering i tennis på grus som blir spilt på Roland Garros-stadion i Paris. French Open i 1974 ble arrangert i perioden 3. til 16. juni. Björn Borg vant finalen over Manuel Orantes og i damefinalen vant Chris Evert fra USA over sovjetiske Olga Morozova.

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Eksterne lenker 
 French Open PDF Menn, Kvinner
 ITF Menn, Kvinner

French Open
Tennis i 1974
Sport i Frankrike i 1974
Due’le Quartz

Dué'le Quartz var en japansk visual kei-gruppe som var aktive fra 1999 til 2002.

Bandet bestod av Sakito (vokal, gitar), Miyabi (gitar), Kikasa (bass) og Kazuki (trommer). Tidligere medlem var Ken (gitar).

Japanske rockegrupper
Fylkesvei 7268

Fylkesvei 143 (Fv143) går mellom Kleiva og Rishatten i Sandnessjøen i Alstahaug kommune i Nordland. Veien er 5,9 km lang.

Kommuner og knutepunkter

 Rishatten tunnel (134 m)

Eksterne lenker 
 Vegvesenets vegkart 
 

Fylkesveier i Nordland
Veier i Alstahaug
Drammen travbane

Drammen travbane ble etablert i 1953, på nordsiden av Drammenselven i bydelen Åssiden.

Banen ble fra 1955 til 1988 drevet av Drammen og Opland Travselskap, etter det overtok Buskerud Travforbund. Fra 1. januar 1997 er det Drammen Travbane AS som er arrangøransvarlig ved Drammen Travbane.

Av Norges to 800-meters totalisatorbaner er dette den ene. Det er faste plasser til mellom 50 og 60 hester og 120 gjesteplasser. Hele banen er på ca. 130 mål. Det er plass til om lag 7-8 000 tilskuere langs banen.

Langs banen er det en stor innendørs tribune med 700 sitteplasser. I tillegg har Travkroa 150 sitteplasser, med utsikt over banen. Spillehallen har ca. 500 plasser. I samme bygning har også administrasjonen i Drammen Travbane AS kontorlokaler.

Den raskeste tiden som er oppnådd på Drammen Travbane ble notert 17. september 2005. Da vant varmblodstraveren Always Alluring, kusket av Trond Skauen på kilometertiden 1.13,5 over 2100 meter.

Den raskeste kilometertiden som er oppnådd av en kaldblodshest er på 1.22,1. Den ble satt av hesten Moe Odin med kusk Asbjørn Mehla 2. desember 2006.

De raskeste tidene oppnådd i travløp ble notert til 1.25,1 av Rapp Best (kaldblodshest) 28. august 2006 og Amber Bros (varmblodshest) på tiden 1.15,7 18. juni 2006.

Banen ble nedlagt 21. desember 2019.

Referanser

Eksterne lenker
 Drammen Travbane 
Drammen Travbane i Drammen byleksikon
 Bilder fra Drammen Travbane

Travbaner i Norge
Idrettsanlegg i Drammen
Etableringer i 1955
Opphør i 2019
Fylkesvei 1844

Fylkesvei 1844 går mellom Løten prestegård og Olohusa i Løten.

Frem til 2019 hadde veien betegnelsen fylkesvei 166 (Hedmark).

Kommuner og knutepunkter

Erstattet av riksvei 3 rundt 100 m

Referanser

Eksterne lenker 
 Vegvesenets vegkart 
 

Fylkesveier i Innlandet
Veier i Løten
Veier i Elverum
Granskollen skianlegg

Granskollen skianlegg er et av de få hoppbakkeanlegg i Østfold som det fremdeles er høy aktivitet i. Det ligger i Tomter i Indre Østfold kommune. Selve anlegget ligger side om side med den nye kunstgressbanen, gressbanen og Idrettshuset på Tomter. 

Det er Hobøl Idrettslag og Tomter Hoppteam som står både som eier og driftsansvarlig for hele anlegget.

Historie
Granskollen mellomste bakke, K28, sto ferdig i 1970. Den var et resultat av frivillig dugnadsarbeid, som blant annet ble ledet av Kjell Alfred Larsen. Det ble til og med hogd tømmer og utført betongarbeid på denne dugnaden.

Granskollen største bakke, K40, sto ferdig i 1974. Bakkerekorden i denne bakken er 37,5 meter, satt av tidligere VM-medaljør i skiflygning Tom Levorstad.

Etter at denne siste bakken kom ble det satt i gang egen hoppskole og "Hoppiade".
Denne hoppiaden har vært arrangert hvert år siden.
I 1980 fikk også de minste en egen liten hoppbakke, K8.

I 1994 fikk anlegget opplegg for å lage sin egen kunstsnø.

Dagens hoppanlegg
Hoppanlegget er hovedsakelig basert på frivillig dugnadsarbeid utført av idrettslaget, samt ulike støtteordninger knyttet til idrettsanlegg.

I dag er det totalt fem bakker her, den siste, K4, kom i desember 2009. Her kan barn helt ned i seksårsalderen hoppe. 

Hobøl og Tomter IL har lenge samarbeidet med de nærliggende klubbene om trening i bakkene. 

De fleste bakkene er tilrettelagt for "sommerhopping", ved at det er lagt ut plast.
Anlegget har også et eget skilekeanlegg for de aller minste. Det er også en K16 som er bygd i samme unnarenn som K28.

Eksterne lenker 
skisprungschanzen.com: Granskollen

Hoppbakker i Norge
Idrettsanlegg i Viken
Byggverk i Indre Østfold
Sport i Indre Østfold
Gjøkesyre

Gjøkesyre (eller gaukesyre) (Oxalis acetosella) er en plante av gjøkesyrefamilien, som danner teppeliknende matter på delvis skyggefull skogbunn – ofte som eneste art eller sammen med hvitveis. 

Blomstene er hvite med fem kronblad og gule støvbærere, og tydelig markerte lilla nervetråder i kronbladene. Om natten og i regnvær lukker blomsten seg og henger ned. Den blomstrer fra tidlig om våren til langt utpå høsten. Om våren produserer den vanlige, åpne (chasmogame) blomster, mens den om sommer og høst produserer blomster som ikke åpner seg (kleistogami).

Planten har sterkt grønne, omvendt hjerteformede «trekløverblad» med syrlig smak og innhold av kalsium. Den syrlige smaken skyldes at planten inneholder oksalsyre. Den tygges ofte av barn og kan brukes i salater, men i store mengder er den giftig.

Gjøkesyre er som maiblom en skyggeplante, som har god evne til å utnytte lavt lysintensitet og sur skogbunn. Den vokser i hele Norge, men er ikke vanlig i Finnmark. Planten er observert i opp til 1 000 moh. høyde i fjellet i Sør-Norge.

Referanser

Eksterne lenker 
 

Oxalidales
Hvite blomster
Medisinplanter
Planter formelt beskrevet av Carl von Linné
Planter formelt beskrevet i 1753
Norges flora
St John’s Gate

St John's Gate er et byggverk i London, i bydelen Clerkenwell. Porten danner avslutninga på gata St John's Lane ved Clerkenwell Road.

Bygningen er en av Londons eldste, bygd i 1504 som en port inn til det indre av klosteret St John of Jerusalem. Selve klosteret ble plyndra og ødelagt under reformasjonen. Porthuset ble snart tatt i bruk for kommersielle formål; blant annet huset det et vertshus som tilhørte William Hogarths far, der den berømte tegneren tilbrakte noen barneår. På 1700-tallet holdt månedsmagasinet Gentleman's Magazine til her, med Samuel Johnson som en av medarbeiderne.

I 1870-åra ble St John's Gate ervervet av johanitterordenen som deres hovedkvarter, og huser i dag ordenens museum.

Porten med porthus er bygd i sandstein. Etter perioder med forfall og påfølgende restaurering er det lite original stein igjen i bygningen; det meste er fra 1800-tallet.

Eksterne lenker
 Historisk gravering

Byggverk i London
Islington
Byggverk fullført i 1504
Indre Nordmør (avis)

Indre Nordmør var ei lokalavis for kommunene Surnadal, Rindal og Halsa i Møre og Romsdal.

Stiftet i 1979 av Lars Steinar Ansnes, som også var avisas første redaktør. Hovedkontor på Skei i Surnadal. Opplag ca. 2000. Avisa var delvis eid av Aura Avis på Sunndalsøra. Kom ut tre dager per uke til høsten 1982, da den ble ukeavis, for siden å bli nedlagt i 1991. Siste redaktør var Olav Grimsmo. Lars Steinar Ansnes er i dag ansvarlig redaktør i Aura Avis på Sunndalsøra, mens Ole Magne Ansnes var frem til 2008 ansvarlig redaktør i konkurrenten Driva med samme utgiversted.

Nedlagte aviser i Møre og Romsdal
Nordmøre
Aviser etablert i 1979
Aviser nedlagt i 1991
Jordan (elv)

Jordan er en elv i Midtøsten. Vassdraget har utspring i Hermonfjella, og renner gjennom den jordanske Riftdalen via Genesaretsjøen i Galilea i Israel. Elven renner sørover til den stopper i Dødehavet, som ingen elver renner ut fra. 

Elven utgjør grensen mellom Jordan i øst og Israel og Vestbredden i vest. Vestbredden av Jordan ble okkupert av Israel etter seksdagerskrigen i 1967. Nord for Genesaretsjøen går deler av elvens løp innenfor grensene av den israelsk-annekterte Golanhøyden.

Jordan er den viktigste ferskvannskilden i området og det er strid om hvilke land og folkegrupper som får benytte seg av vannet. Statene Israel, Libanon, Syria, Jordan og i tillegg den palestinske selvstyremyndigheten har alle interesse av å benytte vannet i vassdraget.

Geografi 
Jordan er 223 km lang og munner ut i Dødehavet. Middelvannføringen ved utløpet fra Genersaretsjøen er 16m³/s, men kan variere fra 10 til 30m³/s.

Elvens fire hovedkildeområder:
Hasbani (hebraisk: שניר senir, arabisk: الحاصباني hasbani), som begynner i Libanon.
Ayun (hebraisk: עיון ayoun, arabisk: براغيث bureighith), som begynner i Libanon. Sideelv til Hasbani.
Banias (hebraisk: חרמון hermon, arabisk: بانياس banias), som har sitt utspring i kilder i karstlandskapet ved foten av Hermonfjellet.
Dan (hebraisk: דן dan, arabisk: اللدان leddan) som også har sitt utspring ved foten av Hermonfjellet. Sideelv til Banias.

De fire elvene går sammen i nordre Israel, nær kibbutzen Sede Nehemya. Elven renner videre til Hulasjøen, omkring 70 meter over havnivå, og fortsetter siden til Genesaretsjøen (Galileasjøen) i Galilea. Etter Galileasjøen saktner elven og begynner å meandrere. To elver kommer østfra og anslutter til Jordan, nemlig Jarmuk og Jabbok. Tilslutt når elven Dødehavet, ca. 430 meter under havnivå.

Omtale i Bibelen 

Elven blir omtalt spredte steder i Bibelen, blant annet som kilden til «Guds hage», ei stor, fruktbar slette. Den er også omtalt som grenseelven mellom «to stammer og den halve stammen» i øst og «ni stammer og halve Manassestammen» som ledet av Josva bosatte seg på Vestbredden.

Jesus skal ha blitt døpt i elven da han var omtrent 30 år.

Videre lesning 
Nina Drolsum Kroglund: Vann – kilde til konflikt eller samarbeid? : Jordanvassdragets historie. Kolofon Oslo 2008. 156 s. ISBN 978-82-300-0450-0

Referanser

Eksterne lenker 
 

Midtøsten
Elver i Israel
Elver i Jordan
Vestbreddens geografi
Elver i Syria
Golanhøydene
Riftdalen
Dåpen
Støttevev

Støttevev eller bindevev knytter sammen, støtter og beskytter kroppens organer. Selve cellene er omgitt av intercellulær substans og sterke proteinfibre som begge blir laget av cellene. Det finnes flere typer binde- og støttevev: beinvev, bruskvev, bindevev og fettvev. Bindevev skiller seg fra epitel ved at de ulike formene for bindevev blir kategorisert på bakgrunn av intercellulærsubstansens sammensetning, ikke sammensetningen av celler i vevet.

Intercellulær substans 
Intercellulærsubstansen i bindevev består av grunnsubstans og fiber

Grunnsubstans 
Grunnsubstansen består hovedsakelig av vann, salter og såkalte Proteoglykaner. Disse er lange polysakkarider (glykosaminoglykaner) som er bundet til proteiner. Proteoglykankompleksene griper delvis inn i hverandre og danner en stabil, gel-lignende struktur. Sure polysakkarider binder positive ioner og vann, og danner en diffusjonsvei for gasser og vannløselige stoffer. Dessuten gir de vevet en viss trykkfasthet, dvs. evne til å motstå deformasjon som følge av trykkrefter.

Fiber 
Bindevev har tre hovedtyper av fiber: kollagene, retikulære og elastiske

Kollagenfibre 
Kollagenfibre utgjør mesteparten av bindevevets strukturelle komponent. Det finnes 25 typer, hvorav omtrent 90% av kollagenet i kroppen er type I. Kollagenfibre kjennetegnes ved stor strekkfasthet, dvs. at de i stor grad kan motvirke strekk. Defekter i kollagenproduksjon kan gi utslag som hyperelastitet, som ved Ehlers-Danlos' syndrom

Retikulære fibre 
Retikulære fibre består også av kollagen, men disse er mye tynnere og mindre strekkfaste. De består hovedsakelig av kollagen type III. Retikulære fibre har i hovedoppgave å danne et støttende rammeverk for det cellulære innholdet i ulike vev/organer. Disse fibrene er konstruert slik at vevet blir åpent og fritt for diffusjon.

Elastiske fibre 
De elastiske fibrene består av elastin, et elastisk protein hvis hovedoppgave er å la vevet returnere til sin opprinnelige form etter mekanisk strekk. Nedbrytning av elastin i lungevevet er hovedårsaken til lungeemfysem som, sammen med kronisk obstruktiv bronkitt, går under samlebetegnelsen KOLS

Se også 
 Bindevevssykdommer

Referanser 

Biologisk vev
Fysiologi
Atlanten stadion

Atlanten stadion er et fotballstadion og friidrettsanlegg i Kristiansund, og ligger ved Folkeparken på Gomalandet. Fotballbanen har en størrelse på 100 x 64 meter, og løpebanen har en lengde på 400 meter. Tilskuerrekorden på stadion er 2300 tilskuere, og er fra 1978 da Clausenengen møtte Vålerenga i cupens fjerde runde.

Etter renovering av stadion i perioden 2018-2023 så vil den bestå av følgende:
 400 m løpebane med 8 felt, derav 2 med undervarme
 1 stk diskos-/sleggefelt
 2 stk spydkastfelt
 2 stk lengdehoppfelt
 1 stk kulestøtfelt
 2 stk stavhoppfelt

Se også
 IL Norodd

Fotballstadioner i Norge 
Fotball i Møre og Romsdal 
Friidrettsarenaer i Norge 
Idrettsanlegg i Kristiansund 
Kristiansund Ballklubb
Dorvunjarga Evangeliesenter

Dorvunjàrga Evangeliesenter eller Karasjok Evangeliesenter er et av sentrene i Stiftelsen Pinsevennenes Evangeliesenter.

Dorvunjàrga Evangeliesenter ligger i Karasjok kommune, ikke langt fra grensen til Finland og er det nordligste Evangeliesenteret. Senteret har plass til 18 gutter. Bestyrere er (år 2006) Torill og Finn Erik Rølleid.

Stedet var tidligere en militærforlegning.  Her er det et rikt tilbud på friluftsliv, fiske og annen type rekreasjon.

Evangeliesenteret 
Stiftelsen Pinsevennenes Evangeliesenter, til vanlig kalt Evangeliesenteret, er en diakonal kristen frivillig organisasjon som driver arbeid mot rusavhengige, med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.

Kilder 
 www.evangeliesenteret.no/ Dorvunjarga / Karasjokk Evangeliesenter

Evangeliesenteret
Kultur i Karasjok